
     REPUBLIKA HRVATSKA
     TRGOVAČKI SUD U OSIJEKU
     

Z A K L J U Č A K


Trgovački sud u Osijeku, po sucu pojedincu Jadranki Herman kao stečajnom sucu, u stečajnom postupku nad dužnikom GRAMAT d.o.o. za  trgovinu  i usluge, u stečaju,  Đakovo, Industrijska zona bb, MBS 040006223, OIB 46256580078, dana 15. siječnja 2018.    


z a k l j u č i o     j e


I Određuje se prodaja u stečajnom postupku nekretnina u vlasništvu stečajnog dužnika GRAMAT d.o.o. za  trgovinu  i usluge, u stečaju,  Đakovo, Industrijska zona bb, MBS 040006223, OIB 46256580078, uz odgovarajuću primjenu pravila o ovrsi na nekretninama i to : 

1. 1.ETAŽA 21/100 suvlasničkog dijela nekretnine na kč.br. 3624/1 u naravi Viškovo Gornji Sroki (kuća broj 82 i dvorište) površine 909 m2, upisano u zk.ul. 3376  poduložak 1 k.o. Marčelji, što u naravi čini:
· stan broj 1, u prizemlju, koji se sastoji od hodnika sa izbom, kuhinje s dnevnim boravkom, dvije sobe, kupaonice s WC-om, loggie, površine 62,97 m2, s pripadajućim spremištem broj 6, površine 3,22 m2, što sve ukupno čini 66,19 m2. Stanu pripada garaža broj 7, površine 28,80 m2.
Na navedenim nekretninama upisano je razlučno pravo u korist razlučnog vjerovnika B2 Kapital d.o.o. Zagreb.         

2. 
a) 2.ETAŽA 350/1000 suvlasničkog dijela nekretnine na kč.br. 790/62 u naravi dvije industrijske zgrade, industrijsko dvorište i kolska vaga, površine 10118 m2 , etažno vlasništvo u određenim omjerima upisano u zk.ul. 1970 poduložak 2 k.o. Blažići, 
· što u naravi čini – prostor 2A kojeg čini skladište neto površine 1934,24 m2.                                        
Na navedenim nekretninama upisano je razlučno pravo u korist razlučnog vjerovnika B2 Kapital d.o.o. Zagreb.

b) 3. ETAŽA 41/1000 suvlasničkog dijela nekretnine na kč.br. 790/62 u naravi dvije industrijske zgrade, industrijsko dvorište i kolska vaga, površine 10118 m2 , etažno vlasništvo u određenim omjerima upisano u zk.ul. 1970 poduložak 3 k.o. Blažići, 
· što u naravi čini – prostor 2B kojeg čine: ulazni prostor  i stubište, dvije kancelarije, blagovaonice, čajna kuhinja i dva WC-a, ukupne neto površine od 225,88 m2.

Na navedenim nekretninama upisano je razlučno pravo u korist razlučnog vjerovnika B2 Kapital d.o.o. Zagreb.

c) 4. ETAŽA 129/1000 suvlasničkog dijela nekretnine na kč.br. 790/62 u naravi dvije industrijske zgrade, industrijsko dvorište i kolska vaga, površine 10118 m2 , etažno vlasništvo u određenim omjerima upisano u zk.ul. 1970 poduložak 4 k.o. Blažići, 
· što u naravi čini – prostor 2C kojeg čine: skladište, hodnik, garderoba sa tuševima, kancelarija i WC,  ukupne neto površine od 705,20 m2.
Na navedenim nekretninama upisano je razlučno pravo u korist razlučnog vjerovnika B2 Kapital d.o.o. Zagreb.

d) 5. ETAŽA 129/1000 suvlasničkog dijela nekretnine na kč.br. 790/62 u naravi dvije industrijske zgrade, industrijsko dvorište i kolska vaga, površine 10118 m2 , etažno vlasništvo u određenim omjerima upisano u zk.ul. 1970 poduložak 5 k.o. Blažići, 
· što u naravi čini – prostor 4D kojeg čine: dva hodnika, soba za stranke, 11 kancelarija, soba za prezentacije, dvije čajne kuhinje i 3 WC-a, ukupne neto površine od 706,48 m2.
Na navedenim nekretninama upisano je razlučno pravo u korist razlučnog vjerovnika B2 Kapital d.o.o. Zagreb.

e) Kč.br.  790/65 u naravi industrijsko dvorište, površine 2218 m2, upisano u zk.ul. 1759 k.o. Blažići. 
Na navedenim nekretninama upisano je razlučno pravo u korist razlučnog vjerovnika B2 Kapital d.o.o. Zagreb.                  

3. Kč.br. 790/1 u naravi gospodarska zgrada, provedbeno postrojenje i industrijsko dvorište, površine 2923 m2, upisano u zk.ul. 1759 k.o. Blažići.
Na navedenim nekretninama upisano je razlučno pravo u korist razlučnog vjerovnika B2 Kapital d.o.o. Zagreb.

II	Utvrđena vrijednost nekretnina  iz točke I  ovog zaključka iznosi:
· I 1.)      351.932,05 kn.
· I 2.)   9.077.409,18 kn. 
· I 3.)      412.433,62 kn.

III 	Nekretnine iz točke I ovog zaključka prodavat će se u stečajnom postupku       usmenom javnom dražbom.
Ročište za prodaju održat će se pred stečajnim sucem u zgradi Trgovačkog suda u Osijeku, soba broj 22/I dana  6. veljače 2018.  godine u 10,00 sati.
Ročište će se održati i ako na njemu sudjeluje samo jedan ponuditelj.

IV	Ovaj zaključak o prodaji objavit će se na e-oglasnoj ploči Trgovačkog suda u Osijeku, i u jednom od javnih glasila. 

V	Uvjeti prodaje:

a)  nekretnine iz točke I 1.) i I 3.) ovog zaključka prodaju se pojedinačno a nekretnine iz točke I 2.) prodaju se skupno (a+b+c+d+e), na ročištu za dražbu, po početnim cijenama  koje su jednake utvrđenim vrijednostima nekretnina iz točke II ovog zaključka i ispod tih cijena ne mogu se prodavati na  ročištu.
b) Sve poreze i pristojbe u svezi s prodajom nekretnina snosi kupac.
c) Kao kupci mogu sudjelovati samo osobe koje su najkasnije dva dana prije dana održavanja ročišta za dražbu uplate osiguranje u iznosu od po 10 %  od utvrđene vrijednosti nekretnina iz točke II ovog zaključka   na žiro račun Trgovačkog suda u Osijeku broj HR31 2390 0011 3000 0020 0 s pozivom na broj HR05 272-204-2015 kod HPB i  dokaz o tome predoče  stečajnom sucu prije početka dražbe.
Punomoćnici ponuditelja mogu sudjelovati na dražbi samo uz ovjerenu  specijalnu punomoć.
Sudionicima dražbe koji ne uspiju u nadmetanju osiguranje će se vratiti odmah nakon zaključenja javne dražbe.
Osiguranje nisu dužni položiti razlučni vjerovnici kojima je to pravo upisano u zemljišnim knjigama.
d) Ponuditelj čija ponuda bude prihvaćena dužan je u roku 30 dana od dana pravomoćnosti rješenja o dosudi uplatiti razliku između osiguranja i postignute kupoprodajne cijene na račun sudskog depozita.
Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvjete određene za
prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji.
e) Ukoliko je kupac razlučni vjerovnik koji se namiruje iz kupovnine ili se namiruje   prije   tražbina  svih  ostalih  vjerovnika  koji  imaju  pravo  na 
namirenje  iz iste kupovnine,  nije  dužan  položiti  kupovninu  ako  ona iznosi koliko i njegova tražbina ili manje, ako iznosi više tada je dužan položiti razliku.
f) Nekretnine će se rješenjem o dosudi dosuditi kupcu koji ponudi najpovoljniju cijenu.
Nekretnine će se dosuditi i  kupcima koji su ponudili nižu cijenu (ali ne i           nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u roku iz točke  V d).
g) U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim   knjigama   u   njegovu  korist   upiše  pravo  vlasništva  na dosuđenim nekretninama, te brisati prava i terete na nekretninama koji prestaju njihovom prodajom.
h) Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnina kupcu, čime kupac stupa u posjed istih.

i) Prodaja se obavlja po načelu „viđeno – kupljeno“ što isključuje sve naknadne prigovore kupca.

Razgledati nekretnine i dokumentaciju vezanu uz iste, zainteresirane   osobe mogu u vrijeme dogovoreno sa stečajnim upraviteljem Tihanom Majić odvjetnica iz Osijeka, na mobitel broj 0981767222. Više podataka o prodaji imovine stečajnog dužnika može se naći i na www.sudacka-mreza.hr/stecaj ili na www.vts.hr u rubrici „web stečaj“.
                      

Obrazloženje 


Rješenjem ovog suda broj St-204/15-7 od 10. rujna 2015.  godine otvoren je stečajni postupak nad dužnikom GRAMAT d.o.o. za  trgovinu  i usluge, u stečaju,  Đakovo, a stečajnu masu čine i nekretnine koje su predmet ove prodaje, a koje su opterećene razlučnim pravom.

	Stečajni upravitelj podnio je ovom sudu prijedlog da se nekretnine  opisane u točki I ovog zaključka prodaju uz odgovarajuću primjenu pravila o ovrsi na nekretninama, sve sukladno članaka  164. stav 1. Stečajnog zakona (Narodne novine broj  44/96, 29/99, 129/00, 123/03, 82/06, 116/10, 25/12, 133/12 u vezi s člankom 441. Stečajnog zakona Narodne novine 71/15).

	Razlučni vjerovnici nisu pokrenuli postupak ovrhe na navedenim nekretninama radi prisilnog namirenja svojih tražbina.

	O uvjetima i načinu prodaje odlučeno je temeljem Odredbe članaka 92., 93., 94., 95., 98., 100., 100 a., 101. i 101. a) Ovršnog zakona (Narodne novine broj 57/96, 29/99, 42/00, 173/03, 194/03, 151/04, 88/05, 121/05, 67/08, 139/10, 112/12, 25/13 i 93/14) a u svezi s člankom 164. Stečajnog zakona.

U Osijeku 15. siječanj  2018.               

Zapisničar
Maja Kocijan
									STEČAJNI SUDAC
							   		   Jadranka Herman
	
				
UPUTA O PRAVNOM LIJEKU:
Protiv ovog zaključka nije dopuštena žalba (članak 11. stav 9. Stečajnog zakona).

DNA:
1. Stečajni upravitelj Tihana Majić
2. razlučni vjerovnik B2 Kapital d.o.o. Zagreb, Radnička cesta 41
3. e-oglasna ploča suda
4. predsjedništvo
5. roč. 6/2 

image1.png




